Voksfigur av *Crocodile Dundee*. Foto fra 2012.
Paul Hogan i 1980
***Crocodile Dundee*** er navnet på tre australsk tre filmer som ble lansert fra 1986 til 2001. Filmene handler om en australsk eventyrer med samme navn, spilt av Paul Hogan. Filmene oppnådde stor popularitet over det meste av verden i 1980-årene. Den første filmen ble særdeles populær og ble den nest mest innbringende filmen i USA i 1986. Den andre filmen fortsatte trenden, mens den tredje ikke høstet like stor popularitet.

Den første filmen var en australsk produksjon, mens de to andre var samproduksjoner mellom Australia og USA.

Karakteren
----------

Crocodile Dundee er det kallenavnet som de lokale benytter på den australske krokodillejegeren og eventyreren Mike Dundee. Hans fødselsår er ukjent, men han ble født i en hule i Nordterritoriet og oppdratt av Aboriginere. Han eier et stort område i bushen som han har arvet etter en onkel. Han elsker villmarka og kan oppholde seg der flere dager på rad. Bekjente i den lille landsbyen som han bor i nærheten av gjør inntekter på hans særegne villmarkstil. En oppdiktet historie om at han mistet det ene beinet i kamp med en krokodille fører til at han blir oppsøkt av den unge kvinnelig journalist Sue, fra New York. Etter mye om og menn klarer hun å overtale ham om å bli med til New York. Dundee har aldri være i noen by før og det fører til flere pussige situasjoner. Etterhvert oppstår det en romanse imellom Mike og Sue. De blir gift og får en sønn.

### Bakgrunn for rollefiguren

Crocodile Dundee bygger løst på en virkelig person fra Australia som het Rodney William Ansell (1953–1999). Ansell ble landskjent i 1977, etter å ha overlevd to måneder i Australias ødemark. Historien om turen kom både i bokform og dokumentarfilm. Ved en tilfeldighet fikk en av manusforfatterne bak *Crocodile Dundee* se et intervju med Ansell. Paul Hogan, som lignet litt på australieren, tente på ideen og laget dermed karakteren som ble gjennomgangsfigur i filmene.

Ansells skjebne endte tragisk. Han døde under en skuddveksling med politiet i 1999. Han var mistenkt for å ha stått bak skyting mot et hus i den australske villmarken. Etter å ha blitt jaktet på i tolv timer, drepte han en politimann og skadet en forbipasserende. I den påfølgende skuddvekslingen ble Ansell selv skutt og drept. Dette var imidlertid ikke den eneste tragedien i hans liv. Tidlig i 1990-årene måtte han selge gården sin på grunn av anstrengt økonomi, noe han mente var myndighetenes skyld. Et statlig program for å kvitte seg med sykdom, gjorde at han mistet 3000 kyr. I 1992 ble han dømt for kvegtyveri og bøtelagt for et angrep på en annen farmer.

Ansell ble separert fra sin kone i 1990-årene (forfatterinnen Joanne van Os). Ifølge et intervju med kona fra 2005 skal han ha utviklet depresjon i begynnelsen av 1990-årene. I denne perioden skal han også begynt å bruke ulovlige rusmidler som mariujana og amfetamin. Ifølge kona var dette hovedårsaken til han havnet på skråplanet. I 2005 utgav hun biografien *Outback Heart*, som omhandlet livet til henne og Rodney.

Filmene i tall
--------------

| Film | År | Omsetning globalt (USD) | Omsetning Australia (AUD) | Omsetning i USA (USD) | Budsjett (USD) | Rangering (USA) | Filmkritikerne (Rotten Tomatoes) |
| --- | --- | --- | --- | --- | --- | --- | --- |
| *Crocodile Dundee* | 1986 | 328 203 506  | 47 700 000  | 174 803 506 | 8 800 000 | 2 | 87 % |
| *Crocodile Dundee II* | 1988 | 239 606 210  | 24 900 000  | 109 306 210 | 14 000 000 | 5 | 11 % |
| *Crocodile Dundee i Los Angeles* | 2001 | 39 438 674  | 7 800 000  | 25 635 682 | 25 000 000 | 87 | 11 % |
| Totalt |  | 607 248 390  | 80 400 000  | 211 345 398 | 47 800 000 |  |

Det kan nevnes at den første filmen er (per 2019) den mest innbringende australske filmen som har gått på kino i Australia. Film nummer to ligger på 9. plass og den tredje og siste ligger på 43. plass.

Fotnoter
--------

1. ↑  Rangering i forhold til andre filmer som gikk på kino i USA i samme år. Rangeringen tar utgangspunkt i filmens omsetning.
2. ↑  Tilsvarer ca. $769 millioner i 2019 (over 7 mrd kroner)
3. ↑  Tilsvarer omtrent 33 millioner amerikansk dollar i 1986
4. ↑  Tilsvarer ca. $520 millioner i 2019 (ca 4,8 mrd kroner)
5. ↑  Tilsvarer omtrent 17 millioner amerikansk dollar i 1988
6. ↑  Tilsvarer ca. $57 millioner i 2019 (over 525 millioner kroner)
7. ↑  Tilsvarer omtrent 3,9 millioner amerikansk dollar i 2001
8. ↑  Tilsvarer ca. $1,346 mrd i 2019 (over 12,4 mrd kroner)
9. ↑  Tilsvarer omtrent 54 millioner i amerikansk dollar

Kilder
------

* Rotten Tomatoes
* Box Office Mojo
* The Numbers
* IMDb

Referanser
----------

1. 1 2  Rønningen, Magnus S. (5. august 1999). «Crocodile Dundee drept». *Dagbladet.no* **(norsk)**. Besøkt 28. oktober 2019.
2. ↑  «ABC Net - Outback Heart (2005)». Arkivert fra originalen 22. juli 2009. Besøkt 26. juli 2009.
3. ↑  September 28, Posted on; 2019. «Outback Heart | Joanne van Os» **(engelsk)**. Besøkt 31. oktober 2019.
4. ↑  «Top films at the box office - Australian films - Cinema - Fact Finders». *Screen Australia*. Arkivert fra originalen 8. mars 2020. Besøkt 6. januar 2020.